Víðtæk leit að rjúpnaskyttu á Suðurlandi Björgunarsveitir af sunnan - og vestanverðu landinu taka enn þátt í víðtækri leit að rjúpnaskyttu sem leitað hefur verið að í allan dag og síðan í gær við Skáldabúðir í Skeiða - og Gnúpverjahreppi . Samkvæmt upplýsingum frá Slysavarnarfélaginu Landsbjörgu verður leitað til kl. 21 í kvöld . Nú er myrkur skollið á og að sögn Jóns Inga Sigvaldasonar hjá Landsbjörgu eiga nokkrir leitarhópar eftir að ljúka leit á sínum svæðum . Telur hann að þeim verkefnum muni ljúka á níunda tímanum í kvöld . Um 150 björgunarsveitarmenn hafa leitað að skyttunni í dag þar á meðal félagar úr Landsbjörgu á Vesturlandi . Fram kemur í tilkynningu frá Landsbjörgu að verði maðurinn ekki fundinn fyrir þann tíma verði leit haldið áfram í fyrramálið . Leitarsvæðið nær yfir um 80 ferkílómetra og er erfitt yfirferðar . Þyrla Landhelgisgæslunnar og leitarhundar hafa aðstoðað við leitina . Engar vísbendingar hafa borist um það hvar maðurinn geti verið niður kominn . Hann hafi ekki verið með farsíma á sér og því ekkert heyrst til hans .